CELEX: 32010D0295
Language: sl
Date: 2010-05-21 00:00:00
Title: 2010/295/CFSP: Sklep političnega in varnostnega odbora EU BAM Rafah/1/2010 z dne 21. maja 2010 o podaljšanju mandata vodji misije Misije pomoči Evropske unije za mejni prehod Rafa

22.5.2010   
            
            
               SL
            
            
               Uradni list Evropske unije
            
            
               L 126/25
            
         SKLEP POLITIČNEGA IN VARNOSTNEGA ODBORA EU BAM Rafah/1/2010
   z dne 21. maja 2010
   o podaljšanju mandata vodji misije Misije pomoči Evropske unije za mejni prehod Rafa
   (2010/295/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 12. decembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti njegovega člena 10(2),
   ob upoštevanju naslednjega:
   
               (1)
            
            
               Na podlagi člena 10(2) Skupnega ukrepa 2005/889/SZVP je Svet pooblastil Politični in varnostni odbor (PVO), da v skladu s členom 38 Pogodbe sprejema ustrezne odločitve v zvezi s političnim nadzorom in strateškim vodenjem misije EU BAM Rafah, vključno z imenovanjem tudi vodje misije.
            
         
               (2)
            
            
               PVO je 11. novembra 2008 na predlog generalnega sekretarja/visokega predstavnika (GS/VP) s Sklepom EUBAM Rafah/1/2008 (2) imenoval Alaina FAUGERASA za vodjo misije EU BAM Rafah.
            
         
               (3)
            
            
               Visoki predstavnik Unije za zunanje zadeve in varnostno politiko je 2010 PVO predlagal, da se podaljša mandat Alainu FAUGERASU kot vodje misije EU BAM Rafah do 24. maja 2011 –
            
         SPREJEL NASLEDNJI SKLEP:
   Člen 1
   Mandat Alainu FAUGERASU kot vodje misije Misije pomoči Evropske unije za mejni prehod Rafa se podaljša od 25. novembra 2009 do 24. maja 2011.
   Člen 2
   Ta sklep začne veljati na dan sprejetja.
   
      V Bruslju, 21. maja 2010
      
         
            Za Politični in varnostni odbor
         
         
            Predsednik
         
         C. FERNÁNDEZ-ARIAS
      
   
   
      (1)  UL L 327, 14.12.2005, str. 28.
   
      (2)  UL L 306, 15.11.2008, str. 99.